b'\n_START_ARTICLE_\nBarvni model RYB\n_START_PARAGRAPH_\nBarvni model RYB je zasnovan s tremi dimenzijami: rde\xc4\x8do (angle\xc5\xa1ko Red), rumeno (angle\xc5\xa1ko Yellow) ter modro (angle\xc5\xa1ko Blue). Uporablja se za me\xc5\xa1anje pigmentov (od\xc5\xa1tevalno me\xc5\xa1anje barve).\n_START_SECTION_\nLastnosti barvnega modela\n_START_PARAGRAPH_\nBarvni model RYB se uporablja za me\xc5\xa1anje pigmenta. Deluje na podoben na\xc4\x8din kot barvni model CMYK, ki ga uporabljajo tiskalniki. Barvni model RYB ima za svoje osnovne barve rde\xc4\x8do, rumeno in modro. Ker si te dimenzije v barvnem modelu RGB niso pravokotne, pretvorba iz RGB v RYB prina\xc5\xa1a izgube. Izgube nastanejo zaradi lastnosti pigmenta, ki nekaterih valovnih dol\xc5\xbein ne odbija. RYB ne more na primer prikazati magente RGB(255, 0, 255), ter svetle zelene RGB(0, 255, 0). Pretvorba ni enostavna. Na lastnost, kak\xc5\xa1en bo pigment po me\xc5\xa1anju z drugim pigmentom, vpliva tudi vpadna svetloba, ki pada na predmet od katerega se odbije nekaj valovnih dol\xc5\xbein, nekaj pa se jih absorbira.\n_START_SECTION_\nUporaba\n_START_PARAGRAPH_\nNajve\xc4\x8d se uporablja v slikarstvu. Slikar mora poznati teorijo, na kak\xc5\xa1en na\xc4\x8din se me\xc5\xa1ajo rde\xc4\x8da, rumena in modra. Tako lahko zma\xc5\xa1ajo dve primarni barvi (RYB) ter dobijo sekundarno barvo. Z me\xc5\xa1anjem primarne in sekundarne barve pa se dobi odtenek med tema barvama._NEWLINE_V ra\xc4\x8dunalni\xc5\xa1tvu se ne uporablja, saj ne premore toliko barvnih odtenkov kot barvni model RGB, ki je zasnovan z barvami svetlobe. Razlog pa je tudi v tem, da ekrani ne morejo prikazovati pigmentov ampak samo svetlobo. Navedena razloga sta privedla do tega, da se v ra\xc4\x8dunalni\xc5\xa1tvu uporablja barvni model RGB in ne RYB.'